廣信試院追和東坡催試官考校韻
作者：喻良能
朝代：宋

paragraphs: 深院鎖涼秋，西風坐間好。
几凈窗明塵不飛，似躡紅雲至三島。
數枝淡淡桂新香，千带垂垂柳初老。
此邦天下秀，多士鄒魯無。
負薪或解談王道，被褐無非懷璧夫。
五兵奪目庫觀武，大嚼快意門過屠。
誰言扳才古難必，披沙求金要須得。
回思裹飯然脂燭，一心敢擬思鴻鵠。